**НАПОМНЯНЕ:** ***Законът за данък върху добавената стойност***, в сила от 01.01.2007 г., въвежда ново понятие **“облагаеми доставки с нулева ставка на данъка”,**което в известен смисъл е съотносимо с понятието **“износ”,** използвано в действащия до 31.12.2006 г. ЗДДС (отм.), но следва да се има предвид, че облагаеми с нулева ставка са и редица други доставки, извън посочените в Глава трета от ЗДДС.

**ЗАПОМНИ: За разлика от освободените доставки**, които не се облагат с ДДС и за които не се ползва данъчен кредит, **доставките с нулева ставка на данъка са облагаеми доставки и за тях е налице право на приспадане на данъчен кредит от данъчно задължените лица**, които ги извършват.

**ВИДОВЕ ДОСТАВКИ, ОБЛАГАЕМИ С НУЛЕВА СТАВКА**

**ДОСТАВКИ С НУЛЕВА СТАВКА ПО ГЛАВА ІІІ ОТ ЗДДС**

**Считано от 01.07.2022 г. заглавието на Глава ІІІ от ЗДДС е изменено на „Освобождаване с право на приспадане на данъчен кредит**

**(ДВ, бр. 52 от 2022 г.)**

**виж Фишове VIII.II.2 и VІ.3**

**ВЪТРЕОБЩНОСТНИ ДОСТАВКИ ПО ЧЛ. 7 ОТ ЗДДС\***

\* с изключение на освободените ВОД по чл. 38, ал. 2 от ЗДДС

**виж Фиш VІІІ.ІІІ.1**

**ДОСТАВКИ, ПО КОИТО ЛИЦАТА СА ОСВОБОДЕНИ ОТ ОБЛАГАНЕ С ДДС ПО СИЛАТА НА МЕЖДУНАРОДНИ ДОГОВОРИ (ЧЛ. 172 ОТ ЗДДС)**

**виж Фиш Х.13**

**ДОСТАВКИ, ПО КОИТО ПОЛУЧАТЕЛИ СА ВЪОРЪЖЕНИТЕ СИЛИ НА ДРУГИ ДЪРЖАВИ-СТРАНИ ПО СЕВЕРНОАТЛАНТИЧЕСКИЯ ДОГОВОР, ИЛИ ВЪОРЪЖЕНИ СИЛИ НА ДРУГИ ДЪРЖАВИ ЧЛЕНКИ НА ЕВРОПЕЙСКИЯ СЪЮЗ, ИЛИ ИНСТИТУЦИИТЕ НА ЕВРОПЕЙСКИЯ СЪЮЗ, ИЛИ КОМАНДВАНИЯ/ЩАБОВЕ НА ОРГАНИЗАЦИЯТА НА СЕВЕРНОАТЛАНТИЧЕСКИЯ ДОГОВОР, ИЛИ ДИПЛОМАТИЧЕСКИ И КОНСУЛСКИ ПРЕДСТАВИТЕЛСТВА, КАКТО И ЧЛЕНОВЕТЕ НА ТЕХНИЯ ПЕРСОНАЛ, ИЛИ МЕЖДУНАРОДНИ ОРГАНИЗАЦИИ (ЧЛ. 173 ОТ ЗДДС - изм. с ДВ, бр. 14 от 2022 г.) виж Фиш Х.13**

**ЗАПОМНИ:**

**За целите на документирането на доставките с нулева ставка в ППЗДДС са посочени документите, въз основа на които се удостоверява осъществяването на тези доставки.**

**Когато доставчикът не се е снабдил с документите, доказващи извършването на доставката до изтичането на календарния месец, следващ изтичането на календарния месец, през който данъкът е станал изискуем, счита се, че доставката не е с нулева ставка (чл. 37, ал. 2 от ЗДДС).**

**Ако впоследствие доставчикът се снабди с документите, удостоверяващи, че доставката е с нулева ставка, той коригира облагането по реда, определен в чл. 39 от ППЗДДС.**